අන්තර්ජාලය ඔස්සේ ලිංගික අපචාරවල නියැලීම සම්බන්ධයෙන් වරදකරු වූ දකුණු කොරියාවේ පුද්ගලයෙකුට එරට අධිකරණයෙන් වසර 40 ක සිර දඬුවමක් නියම කර තිබේ.චෝ ජූ-බින් නමැති මෙම පුද්ගලයා අන්තර්ජාලය ඔස්සේ ලිංගික අපචාරවල නියැලුණු එරට ප්‍රධාන පෙළේ වැරදිකරුවෙකි.මෙම පුද්ගලයා ගැහුණු ළමුන් බියගන්වා ඔවුන්ගේ ලිංගික දර්ශන සහිත වීඩියෝ ලබාගෙන ඒවා චැට් රූම්වල නැරඹීමට ලබාදී මුදල් අය කර ඇති බව අනාවරණය වී තිබේ.ගැහැණු ළමුන් 74 දෙනෙකුගේ පමණ ලිංගික වීඩියෝ දර්ශන මෙම තැනැත්තා විසින් ලබාගෙන ඇති අතර ඒ අතර බාලවයස්කාර ගැහුණු ළමුන් 16 දෙනෙකුද සිටින බව වාර්තා වේ.